As jy sukkel om jou skuld af te betaal kry hulp van ’n geregistreerde skuldraadgewer.
Moenie skroom nie, dié kenners is daar om jóú te help! Hulle sal raad gee oor hoe om jou skuld te bestuur, dit op die beste manier moontlik terug te betaal of dit te konsolideer (dis wanneer jy jou skuld na een rekening, soos jou huisverband, skuif).
*Skakel die Nasionale Kredietreguleerder by 011 554 2600 of 0860 627 627 vir ’n lys van geregistreerde raadgewers. (Die koste word bereken volgens die bedrag wat jy skuld.)
* Vermy onnodige besoeke aan winkelsentrums. Koop ook net die broodnodige.
* Probeer om kruideniersaankope van weekliks na maandeliks te rek. Vervang duurder produkte met produkte sonder ’n handelsmerk.
* Bel eerder ’n winkel vooraf as jy ’n item soek of pryse wil vergelyk, eerder as om goedsmoeds in jou motor te spring en só brandstof te vermors.
* Bespaar water en elektrisiteit. Skakel warmwatertoestelle af, gooi net genoeg water in die ketel vir ’n koppie of twee, spuit jou tuin nat wanneer dit koeler is en stort liewer pleks van bad.
* En moenie skuld maak nie!
Wil jy jou huis verkoop? Maak dan doodseker dit ruik nie na hond nie! ’n Aanlynpeiling deur propertygenie.co.za, ’n eiendomsoekportaal, het bevind 31% van voornemende kopers word deur ’n hondereuk afgesit. OOK